תמר קופמן - תקציר העדות

תמר חיה עם אביה בעיירה ניסבייז' שבפולין. לפני פלישת הנאצים לעיירה, היא ידעה מה היה צריך להיעשות: לברוח. היא ניסתה להעביר את המסר לכמה שיותר אנשים, והתחננה מהם שיצילו את עצמם, אך זה לא הספיק. כמעט כל היהודים בעיירה נשארו, הרי לא קל לעזוב את הבית. מעטים ברחו, ואף מעטים יותר ניצלו. אך ביניהם היו תמר ואביה.

הם הצליחו לברוח לאיזו חורשה ארוכה לפני ששמו לב אליהם. לאחר זמן-מה שמעו צעקות ונביחות של כלבים, אז הם המשיכו להתקדם אל תוך החורשה. בשלב מסוים, כמעט בסוף החורשה, הם התיישבו לנוח. כשהם שמעו את קולות הנאצים מתקרבים, הם החליטו להתחבא. הם חפרו בור באדמה, נשכבו בתוכו והניחו עשבים ועלים עליהם כמין הסוואה. הם שמעו את קולות הנאצים בקרבתם, ויכלו רק לקוות לטוב ביותר. אחד הנאצים צעק לכלבים לחזור, כאילו לא חשב שהם מסוגלים להגיע עד לשם.

הם שהו בבור במשך כמה שעות, כדי להיות בטוחים שכבר לא מחפשים אותם. לאחר מכן הם יצאו מהחורשה, והגיעו לביתו של מכר גוי, אשר הכניס אותם ונתן להם לאכול ולשתות. שם הם שמעו בפעם הראשונה על מה שקרה בעיירה. כמעט כולה נשלחה באוטובוסים למחנה עבודה, והחלק שניסו לברוח מהאוטובוסים, נרצחו ונקברו בדרך.

תמר ואביה היו בין היחידים ששרדו מתוך כל העיירה. אך הם שרדו. והם נשארו בחיים כדי לספר את הסיפור של ניסבייז'.

רפלקציה אישית

חברי הקבוצה: יעקב סימונסן-איילנברג, בועז בוכמן-פרל, יהונתן אשר, נריה חזני, מעיין פיקהולץ ודוד אשכנזי.

כן היו תפקידים מוחלטים לכל אחד, אך תוך כדי העבודה, כולם תרמו בכל עניין והתפקידים קצת התערבבו. להלן התפקיד המרכזי של כל אחד:

יעקב סימונסן - איילנברג - שחקן

בועז בוכמן פרל - עורך וצלם

יהונתן אשר - צלם

נריה חזני - במאי ושחקן

מעיין פיקהולץ - תפאוראי ועוזר במאי

דוד אשכנזי - תסריטאי

תהליך הכנת הסרטון

נכנסנו לאתר של יד ושם וחיפשנו עדויות, ראינו כמה והחלטנו לבחור בעדות של תמר. לאחר מכן התחיל התהליך של הכנת התסריט. כבר היה לנו רעיון בראש על איך שהסרטון ייראה, אז התסריט קצת חידד את התמונה. ראינו כמה פעמים את העדות והתסריט נכתב. אמנם לא בצורה מדוייקת מאוד, אך כל סצנה הייתה ברורה, ותפקיד כל שחקן היה ידוע. ידענו שללא הפקה גדולה, ניאלץ לאלתר קצת, אז התסריט לא היה כתוב בצורה שאומרת בדיוק מה קורה בכל רגע.

חשבנו על התפאורה ומקום הצילום, אך לא מצאנו מקום מושלם ונאלצנו להתפשר על משהו שייראה אמין מספיק, ואף טוב לאחר העריכה. התחלנו לצלם ביום המיועד לכך, אך רוב הסיפור קורה בחושך, לכן לא צילמנו הרבה, אבל ישבנו ותיכננו איך ואיפה נצלם את השאר.

נפגשנו בחורשת הירח למטרת צילום הסצנה המרכזית. היו כמה מכשולים בדרך, אך העיקריים שבהם היו מבנים לצד החורשה, והחושך שהקשה על הצילום. בכל זאת המשכנו לצלם, כל סצנה כמה פעמים, עד שיצאנו עם כמה צילומים מספקים.

עכשיו הסרטון עבר לידי העורך; חיבור הקטעים, הוספת כתוביות, פתיחה ועוד. לאחר תגובה מבמאי, הסרטון שוב קיבל כמה שינויים קטנים עד שהגיע למצבו הסופי.

בסך הכל, הכנת הסרטון הייתה תהליך ארוך ומעיק, אך בו בזמן מתגמל בכך שאפשר לראות את ההתקדמות והקרבה לתוצר הסופי.